Yu Kikumura

merupakan salah seorang ahli Japanese Red Army, sebuah pertubuhan militan bersentaja. 

Polis telah menahan Kikumura di Lapangan Terbang Schiphol, Amsterdam pada 1986 apabila mereka mendapati beliau membawa sebutir bom di dalam bagasinya. Selepas empat bulan di dalam penjara, hakim mendapati penggeledahan bagasi yang dilakukan adalah tidak sah dan beliau telah dihantar pulang ke Jepun. 

Beliau kemudiannya telah ditahan pada 12 April 1988 di New Jersey Turnpike kerana mencurigakan. Kikumura didapati membawa tiga biji bom paip berukuran 18 inci (46 cm) yang terkandung dalam alat pemadam api. Pendakwaraya percaya bahawa Kikumura merancangan untuk mengebom pejabat pengambilan Tentera Laut Amerika Syarikat di bangunan Pentadbiran Veteran di Jalan 34, Manhattan pada 14 April, iaitu ketika ulangtahun pendudukan A.S. ke atas Libya.  Pada 29 November 1988, Kikumura dijatuhkan hukuman penjara selama 30 tahun. Kemudian wakil A.S. Samuel Alito mewakili pihak pendakwaan. Pada tahun 1991, hukumannya dikurangkan kepada 21 tahun dan 10 bulan.

Kikumura, telah dibebaskan pada 18 April 2007. Beliau telah menjalani hukuman penjara selama 221 bulan (lebih dari hukuman selama 18 tahun) di Florence ADMAX USP.

Beliau telah dihantar pulang ke Jepun melalui Lapangan Terbang Antarabangsa San Francisco. Setibanya beliau di Jepun, beliau telah ditahan serta-merta atas pertuduhan memalsukan dokumen rasmi dan dibebaskan pada Oktober 2007.

Rujukan

Pautan luar
Kikumura v. Hurley, No. 99-1284, U.S. Court of Appeals for the Tenth Circuit 2001 Case filed by Kikumura against Warden John Hurley for denying visitation rights by a Methodist minister.
Kikumura v. Osagie, No. 04-1249, U.S. Court of Appeals for the Tenth Circuit 2006 Case filed by Kikumura against Anthony Osagie, a physician's assistant at the prison infirmary, and other officers for a delay in treating his medical emergency.  URL accessed 16 January 2007.
* 2006 ruling on release date.

Kelahiran 1947
Orang hidup
Penjenayah Jepun
Banduan dan tahanan orang Jepun
Orang disabitkan kesalahan mengedar senjata
Orang dari Wilayah Miyazaki
Penghuni ADX Florence
Banduan dan tahanan Jepun